Diari Oficial de la Generalitat Valenciana


Sumari del DOGV 9272, del 07-02-2022 (2022/730)

RESOLUCIÓ de 24 de gener de 2022, del Vicerectorat d'Ocupació i Programes Formatius de la Universitat de València, per la qual es convoquen i aproven les bases reguladores de les ajudes de la segona edició del programa «Shadowing», de la Universitat de València, per a orientar, guiar i aconsellar, mitjançant un procés de mentoria, estudiants de màster oficial de la Universitat de València, per a millorar en la seua inserció professional o en el seu desenvolupament de carrera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9272

Data del DOGV
:   07-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/730


Data del document
:   24-01-2022

Organisme emissor
:   Universitat de València

Tipus de document
:   Resolució

Descriptors 

:   * ajuda pública

RESOLUCIÓ de 24 de gener de 2022, del Vicerectorat d'Ocupació i Programes Formatius de la Universitat de València, per la qual es convoquen i aproven les bases reguladores de les ajudes de la segona edició del programa «Shadowing», de la Universitat de València, per a orientar, guiar i aconsellar, mitjançant un procés de mentoria, estudiants de màster oficial de la Universitat de València, per a millorar en la seua inserció professional o en el seu desenvolupament de carrera. [2022/730]  
  
UVocupació és un servei de la Universitat de València, impulsat pel Vicerectorat d'Ocupació i Programes Formatius, que té com a objectiu donar suport a la inserció laboral i la millora de les possibilitats professionals de totes les persones estudiants i titulades de la UV.  
Per a aconseguir-ho, UVocupació disposa d'una sèrie de serveis com ara:  
- Orientació i assessorament  
- Ocupació i emprenedoria  
- Formació  
- Estudis i anàlisi  
Pel que fa a la tasca d'ocupabilitat, la UV fa continuats esforços, col·laboracions i aliances amb terceres institucions per al compliment dels objectius marcats. En aquest sentit, la UV ha subscrit un conveni amb Banco Santander per a impulsar, entre altres, el programa «Shadowing» (d'ara endavant, el programa o Shadowing).  
  
El programa està destinat a estudiants i estudiantes de màster oficial de set facultats i una escola, les quals són totes centres de la Universitat de València. Els centres són: Escola Tècnica Superior d'Enginyeria, Facultat de Ciències Biològiques, Facultat de Ciències Socials, Facultat de Dret, Facultat de Farmàcia, Facultat de Fisioteràpia, Facultat de Geografia i Història i Facultat de Psicologia i Logopèdia.  
El programa «Shadowing» té com a objectiu que professionals de prestigi (egressats/ades de la Universitat de València o que tinguen vinculació amb la Universitat), de manera voluntària i altruista, orienten, guien i aconsellen estudiants i estudiantes de màster oficial de la Universitat de València en la seua inserció professional i/o desenvolupament de carrera, i els oferisquen assessorament personalitzat a través de la transferència d'experiències, coneixements i vivències generades per les mentores i els mentors.  
El programa preveu activitats com ara:  
- Sessions de mentoria.  
El programa es desenvoluparà durant l'any 2022.  
En el marc d'aquesta iniciativa, el Vicerectorat d'Ocupació i Programes Formatius, fent ús de les atribucions que li confereix la Resolució de 12 de gener de 2021, del Rectorat de la Universitat de València, per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta universitat, resol:  
  
Primer  
Convocar un màxim de 80 ajudes formatives (10 ajudes com a màxim per cadascuna de les set facultats i escola implicades en el projecte) valorades en 312,5 - cadascuna, per a la participació en el programa «Shadowing» de la Universitat de València, en el marc de la col·laboració amb Banco Santander, i aprovar les bases que regulen aquesta convocatòria, que figuren incloses com a Annex I d'aquesta resolució.  
Aquest programa i aquestes ajudes formatives van adreçats a estudiants i estudiantes de màster oficial de set facultats i una escola, les quals són totes centres de la Universitat de València. Les facultats i l'escola tècnica superior són: Escola Tècnica Superior d'Enginyeria, Facultat de Ciències Biològiques, Facultat de Ciències Socials, Facultat de Dret, Facultat de Farmàcia, Facultat de Fisioteràpia, Facultat de Geografia i Història i Facultat de Psicologia i Logopèdia.  
  
Segon  
La Universitat de València aportarà, per al finançament d'aquestes 80 ajudes formatives, fins un màxim de 25.000 ?, a càrrec de l'orgànica 42975980867 del pressupost per a l'exercici 2022 de la Universitat de València, destinats a sufragar les despeses del programa previstes en aquesta convocatòria.  
  
Tercer  
La Vicerectora d'Ocupació i Programes Formatius de la Universitat de València és l'òrgan competent per a la resolució d'aquesta convocatòria, que gestiona la Fundació General de la Universitat de València (d'ara endavant FGUV), mitjançant UVocupació, en virtut de l'encàrrec de gestió realitzat al seu favor, de data 30 de desembre de 2015, prorrogat mitjançant la Resolució de data 31 de desembre de 2020.  
  
  
Quart  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la publicació, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la publicació.  
  
València, 24 de gener de 2022.- La rectora, p. d. (2021/241, DOGV 8999), la vicerectora d'Ocupació i Programes Formatius Universitat de València: M. Adela Valero Aleixandre.  
  
  
  
ANNEX I  
Bases reguladores de les ajudes de la segona edició del programa «Shadowing», de la Universitat de València, per a orientar, guiar i aconsellar, mitjançant un procés de mentoria, estudiants i estudiantes de màster oficial de la Universitat de València, per a millorar la seua inserció professional i/o desenvolupament de carrera.  
  
1. Objecte i finançament  
La Universitat de València, mitjançant l'impuls del Vicerectorat d'Ocupació i Programes Formatius, amb la col·laboració de Banco Santander, organitza el programa «Shadowing» de la Universitat de València, adreçat a estudiants i estudiantes de màster oficial de set facultats i una escola, les quals són totes centres de la Universitat de València. Les facultats i l'escola tècnica superior són: Escola Tècnica Superior d'Enginyeria, Facultat de Ciències Biològiques, Facultat de Ciències Socials, Facultat de Dret, Facultat de Farmàcia, Facultat de Fisioteràpia, Facultat de Geografia i Història i Facultat de Psicologia i Logopèdia.  
L'objectiu d'aquest programa és que professionals de prestigi (egressats/ades de la Universitat de València, o que tinguen vinculació amb la Universitat), de manera voluntària i altruista, orienten, guien i aconsellen estudiants i estudiantes de màster oficial de la Universitat de València en la seua inserció professional i/o desenvolupament de carrera, i els oferisquen assessorament personalitzat sobre diversos temes a través de la transferència d'experiències, coneixements i vivències generades per les mentores i els mentors.  
La Universitat de València aporta, per al finançament d'aquest programa, fins un màxim de 25.000 - per a un màxim de 80 ajudes formatives, valorades en 312,5 - cadascuna, a càrrec de l'orgànica 17714361381 del pressupost per a l'exercici 2022 de la Universitat de València, destinats a sufragar les despeses del programa previstes en aquesta convocatòria. Aquest programa és possible gràcies als convenis de col·laboració subscrits entre la Universitat de València i Banco de Santander.  
Les persones beneficiàries seleccionades no rebran directament, en cap cas, cap import monetari.  
  
2. Requisits i formalització de sol·licituds  
2.1. Requisits  
Les persones que vulguen participar en el programa han de tenir els requisits següents:  
- Ser estudianta de màster oficial d'alguna de les facultats i escola tècnica superior de la Universitat de València que apareixen tot seguit: Escola Tècnica Superior d'Enginyeria, Facultat de Ciències Biològiques, Facultat de Ciències Socials, Facultat de Dret, Facultat de Farmàcia, Facultat de Fisioteràpia, Facultat de Geografia i Història i Facultat de Psicologia i Logopèdia.  
- Estar inscrita en el portal d'ocupació d'UVocupació. Les persones participants en el programa han d'estar inscrites, abans de la presentació de la sol·licitud per a la concessió de l'ajuda, en el portal d'ocupació d'UVocupació/Agència de col·locació de la FGUV. La inscripció s'ha de fer a través de l'apartat «Accés a la teua fitxa personal», mitjançant l'enllaç següent:  
http://www.fundacio.es/GestionOpal/UsuariosWeb/ALoginWeb.asp'idioma=val  
L'acreditació del compliment dels requisits s'ha de fer de la manera següent:  
El primer requisit: de manera interna. El Servei UVocupació en farà la comprovació amb mitjans electrònics, telemàtics o altres mitjans semblants d'informació de la Universitat de València.  
El segon requisit: consulta de la base de dades del servei UVocupació i constatació que la persona està registrada en el portal d'ocupació, mitjançant comprovació amb el DNI/NIE.  
No poden sol·licitar aquestes ajudes, i per tant no poden ser-ne beneficiàries, les persones que estiguen incurses en algun dels supòsits que preveu l'article 13.2 de la Llei 38/2003, de 17 de novembre, general de subvencions.  
A més, no poden sol·licitar aquestes ajudes les persones que ja hagen participat i realitzat les accions d'anteriors edicions del programa «Shadowing».  
2.2. Formalització de sol·licituds  
Les sol·licituds s'han de presentar mitjançant la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
S'ha d'emplenar el formulari disponible en ENTREU i el contingut que figura com a Annex II d'aquesta convocatòria.  
Les instruccions per a presentar les sol·licituds es poden consultar en la pàgina web d'UVocupació, en l'apartat destinat al programa «Shadowing»: https://www.uv.es/uvocupacio  
Les sol·licituds també es poden presentar en qualsevol de les formes que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
En aquest últim cas, les persones interessades han de presentar la sol·licitud emplenant el formulari d'inscripció, que s'ha d'ajustar al model que estableix l'annex II d'aquesta convocatòria i que s'ha de dirigir a l'Oficina de Registre General de la UV, situada a l'av. Blasco Ibáñez, núm. 13. 46190 València, i s'ha d'indicar en l'assumpte: programa «Shadowing» o en qualsevol de les formes previstes en l'article 16.4 de la Llei 30/2015.  
Seran excloses del procés de selecció les sol·licituds que no complisquen els requisits esmentats en aquestes bases, les que incloguen dades que es demostren ser falses i les que no es presenten conformement amb el que s'ha especificat o sense tota la documentació exigida.  
2.3. Termini de presentació de sol·licituds i resolucions d'admissió  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana i es comptarà amb 15 dies hàbils des de l'endemà de la publicació.  
A més, se'n donarà publicitat en el tauler oficial d'anuncis de la UV (https://webges.uv.es/uvTaeWeb/) i es publicarà en el web d'UVocupació (https://www. https://www.uv.es/uvocupacio) amb efectes informatius.  
La presentació de la sol·licitud comporta l'acceptació plena de les bases de la convocatòria.  
Revisades les sol·licituds, la vicerectora d'Ocupació i Programes Formatius dictarà una resolució provisional de persones admeses i excloses, amb un termini d'esmena de 10 dies hàbils, després de la qual es dictarà la resolució definitiva de persones admeses i excloses. Totes dues resolucions es publicaran en el tauler d'anuncis de la UV (https://webges.uv.es/uvTaeWeb/) amb efectes de notificació i, addicionalment, en el web d'UVocupació (https://www. https://www.uv.es/uvocupacio) amb efectes informatius.  
  
3. Òrgan instructor i d'avaluació. Criteris de valoració  
3.1. Òrgan instructor de la convocatòria  
L'òrgan instructor d'aquesta convocatòria és el servei UVocupació de la Universitat de València (UVocupació).  
3.2. Comissió d'avaluació  
La comissió d'avaluació està formada per les persones següents:  
- La directora d'UVocupació, o persona que delegue.  
- La coordinadora de l'Àrea de Formació d'UVocupació, o persona que delegue.  
- La cap de servei d'UVocupació, o persona que delegue.  
Aquesta comissió, si cal, pot demanar l'assessorament del personal tècnic o expert que considere convenient.  
3.3. Procediment de selecció i criteris de valoració  
El procediment de concessió és el de concurrència competitiva, d'acord amb el que estableix l'article 22 de la Llei 38/2003, de 17 de novembre, general de subvencions.  
La puntuació màxima que pot rebre una sol·licitud és de 2 punts.  
  
La Comissió d'Avaluació avaluarà les sol·licituds d'acord amb els criteris següents de valoració:   
  
1. Carta de motivació  
  
Carta de motivació  
Carta de motivació en què es descriguen les raons per les quals se sol·licita l'ajuda, l'objectiu que persegueix i el projecte professional a curt i mitjà termini. (Extensió màxima: 500 paraules, aproximadament 3000 caràcters, una cara de full A4). Fins un màxim de 2 punt:  
- Valoració tècnica de 0 a 2 punts  
Repartits de la següent manera:  
0 punts: No presenta la carta de motivació.  
0,5 punts: carta de motivació presentada, però no explicada de manera clara.  
1 punt: carta de motivació presentada que inclou, de manera clara, les raons per les quals sol·licita l'ajuda.  
  
1,5 punts: carta de motivació presentada que inclou, de manera clara, les raons per les quals sol·licita l'ajuda, i l'objectiu que persegueix amb la realització d'aquest programa.  
  
2 punts: carta de motivació presentada que inclou, de manera clara, les raons per les quals sol·licita l'ajuda, l'objectiu que persegueix, i el seu projecte professional a curt-mitjà termini.  
  
  
La puntuació màxima per aquest criteri és de 2 punts.  
La forma de valoració d'aquest criteri és mitjançant valoració tècnica de la carta de motivació.   
  
4. Desenvolupament del programa  
4.1. Objectius del programa i obligacions de les persones participants  
L'objectiu general d'aquest programa és que professionals de prestigi (egressat/ades de la Universitat de València, o que tinguen vinculació amb la Universitat), de manera voluntària, orienten, guien i aconsellen estudiants i estudiantes de màster oficial de la Universitat de València en la seua inserció professional i/o desenvolupament de carrera, i els oferisquen assessorament personalitzat sobre diversos temes a través de la transferència d'experiències, coneixements i vivències generades pels mentors i les mentores.  
  
Com a objectius específics, el programa pretén, entre altres coses:  
  
Per al mentorat o mentorada:  
- Que s'acosten al mercat laboral i a l'activitat econòmica i empresarial.  
- Que reben el know-how de professionals de prestigi i que els ajude en el seu desenvolupament professional.  
- Que milloren quant a confiança i seguretat i augmenten la seua motivació i automotivació.  
- Que assolisquen els objectius de manera més accelerada i efectiva, i generen networking i creació de contactes.  
- Que potencien la marca personal i que els ajude a l'anàlisi i la presa de decisions, etc.  
- Que milloren les habilitats de comunicació i es fomente l'autonomia i iniciativa, etc.  
Per al mentor o la mentora  
- Identificar talent universitari i disposar d'estudiants cada vegada millor preparats.  
- Conèixer els plans formatius de les titulacions de màster oficial de la Universitat de València.  
- Generar networking i creació de contactes, etc.  
4.2. Activitats del programa  
Les activitats del programa són les següents:  
- Realitzar almenys 3 sessions de mentoria amb la mentora o mentor que se li adjudique. La duració de cada sessió ha de ser almenys d'1 hora.  
4.3. Utilització d'aplicacions informàtiques:  
Per a la realització de les activitats que conformen el programa, les persones participants han d'accedir a diverses aplicacions informàtiques, com és ara aula virtual de la Universitat de València, l'espai en disc UV, l'aplicació d'enquestes LimeSurvey o qualsevol altra aplicació que s'establisca.  
4.4. Compromís d'assistència a les activitats del programa  
És requisit imprescindible per a l'aprofitament de l'ajuda i per a rebre el certificat de participació en el programa l'assistència a les activitats emmarcades dins del programa.  
4.5. Compromís d'informar sobre la inserció professional  
Durant la realització del programa i amb la finalitat de fer un seguiment de la situació laboral i professional de les persones participants, aquestes es comprometen a informar a UVocupació del seu estat, a comunicar, si s'escau, la seua contractació per una empresa durant la vigència del programa i a facilitar el document acreditatiu d'aquesta incorporació.  
4.6. Obtenció del certificat de participació i aprofitament del programa  
En cas d'haver realitzat les accions previstes en el programa, d'acord amb el que estableix el punt 4.4, i d'haver sigut avaluades de manera positiva, l'organització emetrà un certificat de participació en el programa i d'aprofitament de la formació rebuda, que es remetrà a l'adreça de correu electrònic facilitada per la persona participant en fer la inscripció i que estarà disponible en un termini aproximat de 15 dies després de la finalització del programa. Les persones que es donen de baixa durant el programa o no duguen a terme totes les accions previstes en el calendari, no obtindran el certificat de participació.  
4.7. Format del programa  
La modalitat d'aquest programa és híbrida (presencial i en línia).  
  
4.8. Publicació de la convocatòria: gener de 2022.  
El calendari és orientatiu i pot estar subjecte a canvis.  
4.9. Presentació de sol·licituds: des de l'endemà de la publicació de la convocatòria en el DOGV, i es comptarà amb 15 dies hàbils des de l'endemà de la publicació.  
  
5. Resolució  
Tenint en compte que el procediment de concessió és el de concurrència competitiva, la comissió d'avaluació proposarà a l'òrgan convocant les propostes seleccionades entre les candidatures rebudes, una vegada aplicats els criteris que estableix el punt 3.3.  
  
Prenent com a base aquesta proposta, l'òrgan convocant dictarà resolució amb les persones seleccionades.  
La resolució de l'òrgan convocant amb la relació de les candidatures es publicarà en els llocs que indica l'apartat 2.3.  
El termini màxim per a resoldre i notificar aquestes ajudes és de sis mesos, comptadors a partir de l'endemà de la publicació de la convocatòria.  
Contra aquesta resolució, que exhaureix la via administrativa, es pot interposar recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua publicació, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua publicació.  
  
  
6. Justificació  
S'entén que la persona beneficiària ha justificat l'aprofitament de l'ajuda quan complisca els requisits per a emetre-li el certificat d'assistència que preveu el punt 4.6.  
En cas contrari, hi és aplicació el que disposen els articles 52 i següents de la Llei 38/2003, de 17 de novembre, general de subvencions.  
  
7. Dades de caràcter personal  
7.1. Dades del responsable i de l'encarregat del tractament  
Universitat de València   
CIF: M8537709T  
Av. Blasco Ibáñez, 13   
46838 València  
Així mateix, la Fundació General de la Universitat de València FGUV), mitjà propi de la Universitat de València, és l'encarregada del tractament de les dades personals per a la gestió del programa «Shadowing».  
7.2. Finalitats i base jurídica del tractament  
En compliment del que disposen el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques, respecte al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades de caràcter personal i garantia de drets digitals, s'informa que les dades personals subministrades en aquest procés s'incorporaran als sistemes d'informació de la Universitat de València que escaiga, amb la finalitat de gestionar i tramitar la sol·licitud de participació en el programa de conformitat amb el que estableix la Llei 38/2003, de 17 de novembre, general de subvencions.  
La base legal del tractament és el consentiment de les persones participants en el programa.  
7.3. Procedència de les dades  
La Universitat de València tractarà les dades proporcionades per la persona sol·licitant a través de la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
7.4. Destinataris de les dades personals  
En el marc de la relació que s'estableix amb motiu de la presentació de les sol·licituds, s'informa que se cediran les dades estrictament necessàries en els supòsits següents i per a les finalitats següents:  
  
- A Banco de Santander, com a entitat promotora de les ajudes.  
- Publicació de la resolució de concessió en el tauler oficial de la Universitat de València i en la pàgina web d'UVocupació.  
Addicionalment, a efectes informatius, pot informar-se de la resolució en pàgines web allotjades sota el domini oficial de la Universitat de València.  
- Publicació de les persones beneficiàries, de l'import i de l'objecte de les ajudes en el portal de transparència de la Universitat de València (www.uv.es/transparencia), en compliment del que estableixen l'article 8.1 a) de la Llei 19/2013, de 9 de desembre, de transparència, accés a la informació pública i bon govern, i l'article 9.1 e) de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
- A la Base de Dades Nacional de Subvencions (BDNS), en compliment del que estableix l'article 20 de la Llei 38/2003, de 17 de novembre, general de subvencions, si escau.  
Respecte al professorat del programa: les dades personals dels i les participants (nom, cognoms, correu electrònic, telèfon i currículum) se cediran als professors i les professores per a la gestió de les activitats.  
  
7.5. Termini de conservació de les dades  
Les dades es conservaran i seran, si escau, cancel·lades d'acord amb els criteris següents.  
- Quant a les persones concurrents a les quals no es concedisca l'ajuda, les dades es conservaran durant els períodes que preveu la legislació administrativa en garantia dels seus drets.  
- Quant a les persones concurrents a les quals es concedisca l'ajuda, les dades es conservaran durant tot el període vinculat a la gestió de la convocatòria, s'incorporaran, si escau, a l'expedient de l'estudiant/a i es conservaran amb finalitats d'acreditació i certificació de la concessió i de qualsevol altre mèrit acadèmic relacionat.  
7.6. Drets  
Les persones que proporcionen dades tenen dret a sol·licitar al responsable del tractament l'accés a les seues dades personals, i a la seua rectificació o supressió, a la limitació del seu tractament o a oposar-se al tractament de les dades, així com el dret a la seua portabilitat.  
Les persones interessades poden exercir els seus drets d'accés mitjançant l'enviament d'un correu electrònic dirigit a vlxqfpeba@hk.jn, des d'adreces oficials de la Universitat de València, o bé mitjançant un escrit, acompanyat de còpia d'un document d'identitat i, si és el cas, de documentació acreditativa de la sol·licitud, dirigit a la Delegació de Protecció de Dades a la Universitat de València. Assumpte: programa «Shadowing».  
7.7. Dret a presentar una reclamació davant una autoritat de control  
  
La Universitat de València i les seues fundacions i entitats associades estan adaptades a la LOPD i al RGPD. Tenen habilitada una adreça cund@ls.qg per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal, sense perjudici del dret a presentar una reclamació davant l'autoritat de control competent.  
7.8. Polítiques de privacitat de la Universitat de València  
Les nostres polítiques de privacitat es poden consultar en: https://www.uv.es/uvweb/universitat/ca/politica-privacitat/responsable-delegat-proteccio-dades-1285919116693.html  
  
8. Compatibilitat  
Aquestes ajudes són compatibles amb qualsevol altre tipus d'ajuda pública o privada, sempre que la quantitat total obtinguda en totes les ajudes no supere el cost total d'implementació del projecte.  
  
9. Drets d'imatge i propietat intel·lectual  
La Universitat de València i la FGUV es reserven el dret a captar imatges i a realitzar enregistraments de les activitats que es realitzen en el programa per al seu ús i difusió pública, en qualsevol suport paper o digital, inclosos els espais web i xarxes socials d'aquestes entitats, en mitjans audiovisuals i multimèdia, així com la inclusió en projectes, memòries, subvencions o en qualsevol altre document amb finalitats divulgatives i promocionals de l'esmentat programa, de conformitat amb el que estableix la política de privacitat disponible en el procés d'inscripció.  
Per tant, la UV i la FGUV queden facultades per a la seua difusió i explotació, i es comprometen a complir els drets a l'honor, a la intimitat personal i familiar i a la pròpia imatge.  
L'organització del programa pot enviar, prèvia autorització de les persones participants, a les empreses participants en l'activitat d'entrevista ràpida, el videocurrículum o currículum dels participants amb la finalitat de conèixer els seus perfils.  
Així mateix, durant el programa, i de forma voluntària, els i les participants poden informar del seu testimoni/experiència personal, per escrit i/o mitjançant l'enregistrament de la seua imatge per la Universitat de València, UVocupació i/o la FGUV, i difondre'l en els mitjans abans referenciats.  
Respecte a la propietat intel·lectual, els materials que, si és el cas, es posen a la disposició de les persones participants estan protegits pel dret d'autor, i la seua reproducció i comunicació pública s'ha de realitzar amb l'única i exclusiva finalitat divulgativa i per a l'ús individual dels i les participants en el programa. Es prohibeix qualsevol reproducció, distribució, transformació i comunicació pública en qualsevol mitjà i, de qualsevol manera, fora de l'abast informat. Qualsevol inobservança del que es disposa ací genera responsabilitats per a la persona que ho incomplisca.  
La propietat intel·lectual que es puga generar en aquest programa és propietat de les persones participants.  
  
10. Legislació aplicable  
Tot allò que no preveu aquesta convocatòria s'ha d'interpretar d'acord amb la legislació aplicable a les ajudes i altres aportacions dineràries sense contraprestació realitzades pels ens pertanyents al sector públic de la Comunitat Valenciana, és a dir, la Llei 38/2003, de 17 de novembre, general de subvencions, i la Llei 1/2015 de la Generalitat, d'hisenda pública, del sector públic instrumental i de subvencions.  
  
ANNEX II  
Model de sol·licitud  
  
FORMULARI DE SOL·LICITUD DE PARTICIPACIÓ EN LA SEGONA EDICIÓ DEL PROGRAMA «SHADOWING»  
Dades personals  
DNI Nom Cognoms  
   
Data de naixement Telèfon Perfil LinkedIn (si en tens)  
   
Direcció de correu electrònic de contacte a l'efecte de notificacions:   
Direcció de correu electrònic de la Universitat de València:   
Estudis acabats:  
Universitat on es van realitzar:  
Quin màster oficial curses?:  
Ciutat: Província:  
Nacionalitat: Gènere:  
La persona que presenta aquesta sol·licitud declara:  
- Que coneix i accepta íntegrament, annexos inclosos, les bases reguladores de la convocatòria Shadowing.  
- Que accepta i coneix les polítiques de privacitat del programa «Shadowing» (punt 7 de les bases).  
- Que les dades facilitades son exactes, actuals i veraces en tot moment.  
Documents que s'adjunten a la sol·licitud a través d'Entreu:  
Inscripció mitjançant aquest enllaç:   
https://webges.uv.es/uvEntreuWeb/menu.jsp'idtramite=EXPSOLP2U  
1. Aquesta sol·licitud emplenada i signada.  
2. Carta de motivació en què es descriuen les raons per les quals s'accedeix al programa, l'objectiu que es persegueix i el projecte professional a curt i mitjà termini.  
Data:  
Nom i Cognoms:   
  
Signatura:   
Les dades personals subministrades en aquest procés s'incorporaran als sistemes d'informació escaients de la Universitat de València, de Banco de Santander i de la Fundació General de la Universitat de València amb la finalitat de gestionar i tramitar la sol·licitud de participació en el programa de conformitat amb el que estableix la Llei 38/2003, de 17 de novembre, general de subvencions. Qualsevol persona pot exercir els seus drets sobre la protecció de dades en qualsevol moment i de manera gratuïta, per a la qual cosa ha d'enviar un correu electrònic a gobgaxbbs@pv.bj, amb indicació de les seues dades identificatives i del dret que desitja exercir. La Universitat de València i les seues fundacions i entitats associades estan plenament adaptades a la LOPD i a l'RGPD i per això tenen habilitada una adreça iynb@gc.oi per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal.